**NOTA INFORMATIVĂ**

**la proiectul legii cu privire la Sistemul informațional automatizat de evidență a contravențiilor, a cauzelor contravenționale și a persoanelor**

**care au săvârșit contravenții**

|  |
| --- |
| **1. Autorul proiectului**  |
| Proiectul legii cu privire la Sistemul informațional automatizat de evidență a contravențiilor, a cauzelor contravenționale și a persoanelor care au săvârșit contravenții, a fost elaborat de către Ministerul Afacerilor Interne. |
| **2. Condițiile ce au impus elaborarea proiectului de act normativ și finalitățile urmărite** |
| Necesitatea instituirii unui sistem unic de evidență a acțiunilor cu caracter contravențional (contravenții, cauze contravenționale, contravenienți, etc.), este dictată de analiza realizată în acest domeniu, care a scos în evidență lipsa abordării coerente și integrate, iar ca rezultat dificultăți de ordin practic.Mai este de menționată și practica vicioasă potrivit căreia anumite structuri publice dețin sisteme informaționale proprii, care ca final generează existența resurselor informaționale segmentate și dublarea evidenței informației.Nu în ultim rând, se va specifica recomandările Curții de Conturi din 2017 când a fost aprobat Raportul auditului „Managementul sistemelor de supraveghere a traficului rutier”. Prin aprobarea acestui proiect de lege, se va asigura crearea resursei informaţionale unice de evidență a contravențiilor, a cauzelor contravenționale și a persoanelor care au săvârșit contravenții, care va fi la dispoziția tuturor autorităților și organelor cu atribuții specifice procesului contravențional, având posibilitatea introducerii/extragerii informației în/din sistem în timp real, astfel încât, fiecare să își execute în mod corect și oportun atribuțiile legale în domeniul constatării și examinării contravențiilor. |
| **3. Descrierea gradului de compatibilitate pentru proiecte care au ca scop armonizarea legislației naționale cu legislația Uniunii Europene** |
| - |
| **4. Principalele prevederi ale proiectului și evidențierea elementelor noi** |
| Prin prezentul proiect, se instituie regulile generale și unice cu privire la evidența contravențiilor, a cauzelor contravenționale și a persoanelor care au săvârșit contravenții.Astfel, proiectul prevede principiile de funcționare și funcțiile Sistemului, subiecții raporturilor juridice (aceștia fiind posesorul, deținătorul și participanții), drepturile și obligațiile acestora, prevederi generale de evidență în Sistem, dreptul la primirea informației conținute în Sistem. În Sistem, se vor lua la evidență primară toate contravențiile și persoanele care le-au săvârșit, măsurile luate pe fiecare cauză în parte, precum și acțiunile ulterioare întreprinse.  |
| **5. Fundamentarea economico-financiară** |
| Aprobarea prezentului proiect de lege nu implică cheltuieli financiare suplimentare. |
| **6. Modul de încorporare a actului în cadrul normativ în vigoare** |
| Prezentul proiect de lege nu contravine legislației în vigoare.Ulterior aprobării legii, Guvernul va elabora și aproba Conceptul Sistemului informaţional automatizat de evidenţă a contravenţiilor, a cauzelor contravenţionale şi a persoanelor care au săvârșit contravenţii și Regulamentul cu privire la evidenţa unică a contravenţiilor, a cauzelor contravenționale şi a persoanelor care au săvîrşit contravenții. |
| **7. Avizarea și consultarea publică a proiectului** |
| În scopul respectării prevederilor Legii nr.239/2008 privind transparenţa în procesul decizional, proiectul legii a fost plasat pe pagina oficială a Ministerului Afacerilor Interne [www.mai.gov.md](http://www.mai.gov.md), directoriul *„Transparenţa”,* rubrica *„Consultări publice”.* |
| **8. Constatările expertizei anticorupție** |
| - |
| **9. Constatările expertizei de compatibilitate** |
| - |
| **10. Constatările expertizei juridice** |
| - |
| **11. Constatările altor expertize** |
| - |

**Secretar de stat Ianuș ERHAN**